b'\n_START_ARTICLE_\nParlament Federacije Bosne i Hercegovine\n_START_PARAGRAPH_\nParlament Federacije Bosne i Hercegovine je najvi\xc5\xa1e zakonodavno tijelo Federacije Bosne i Hercegovine . Sastoji se od dva doma: Zastupni\xc4\x8dkog doma i Doma naroda.\n_START_SECTION_\nZastupni\xc4\x8dki dom Parlamenta Federacije Bosne i Hercegovine\n_START_PARAGRAPH_\nZastupni\xc4\x8dki dom tvore zastupnici izabrani na teritoriju FBiH, njih devedeset i osam. Dom ima upravlja\xc4\x8dku strukturu, odnosno predsjedatelja i dva dopredsjedatelja, koji skrbe o tomu da Zastupni\xc4\x8dki dom funkcionira sukladno Ustavu Federacije Bosne i Hercegovine i poslovniku Doma.\n_START_SECTION_\nDom naroda Parlamenta Federacije Bosne i Hercegovine\n_START_PARAGRAPH_\nDom naroda Parlamenta Federacije Bosne i Hercegovine je upravno tijelo u sklopu Parlamenta Federacije Bosne i Hercegovine, sastavljeno od po sedamnaest predstavnika konstitutivnih naroda u BiH i sedam predstavnika koji se narodonosno o\xc4\x8dituju kao Ostali. Radom Doma ravnaju predsjedatelj i dva dopredsjedatelja.'